《俗礼歌五首 其一 莫跨鞍》
明代·郑文康

莫跨鞍，莫跨鞍，跨鞍未必家平安。鞍高足小跨不过，露出绣鞋人共看。

东家娶妇有鞍跨，西家无鞍争笑话。谁知一跨心胆粗，乱走胡行都不怕。

呜呼跨鞍不如不跨好，俗礼纷纷奚足道。

作者简介：（1413—1465）苏州府昆山人，字时乂，号介庵。正统十三年进士。观政大理寺，寻因疾归。父母相继亡故后，绝意仕进，专心经史。好为诗文。有《平桥集》。